Članovi Moto kluba Osijek našli su se u nezavidnoj poziciji uslijed naređenja Grada Osijeka kako ne smiju proizvoditi buku tijekom manifestacije Moto susreti kona se održava tijekom vikenda kad službeno započinje i manifestacija Osječko ljeto kulture.

"Došlo je do nemalih promjena... nakon svih ovih godina truda i rada, zalaganja, a tako i u ovih godinu dana, od prošlog moto susreta, kada su sve dozvole na vrijeme prikupljene za organizaciju i održavanje susreta MK Osijek, u zadnji tren, što bi rekli 5 do 12, grad sabotira održavanje istih preko Osječkog ljeta kulture", stoji u Facebook objavi jednog od članova MK Osijek.

Naime, praizvedbom sceno-kino romana “Doljnjodravska 11”, autora Drage Hedla, redatelja Zlatka Svibena, u produkciji Hrvatskog narodnog kazališta u Osijeku bit će otvoren OLJK. Kako praizvedba počinje u 22h, a bit će nazočna i Predsjednica Kolinda Grabar-Kitarović, a za isto vrijeme je najavljen koncert Opće opasnosti na lijevoj obali Drave, prema riječima članova MK Osijek zabranjeno im "proizvoditi" buku od tog vremena.

Sadržaj se nastavlja...

"Upućena je i žalba na konto svih ugovora i dogovora ali je grad užurbano dostavio odbijenicu", kažu u MK Osijek i dodaju: "Koncert je pomaknut na 19h, sav ostali program BITI ĆE ODRŽAN uz malo više muke, ali će klub to muški odraditi i pokazati i tako svoju veličinu."

Dodaju i kako s aktualnim gradonačelnikom gospodinom Vrkić imaju jako lošu suradnju čak do granice da dođe do bojkota humanitarnih akcija Motozeke i Moto Mrazovi.



"Nitko od njih nema sluha ni za pomoć djeci niti za pomoć gradu, jer, moto susreti nisu parada pijanstva i kiča, nego i turističko obilježje grada. Od silnih posjetitelja, netko će iznajmiti smjestaj, otići u trgovine i kafiće, tenkirati benzin, kupiti suvenir za uspomenu, a vjerojatno se jednom i vratiti s obitelji, turistički uživati u gradu i ostalim ljepotama županije", zaključuje član MK Osijek uz želje da predsjednici oproštajni koncert održi jedan od njezinih protukandidata.